Document ID: 32014D0098

NÕUKOGU OTSUS 2014/98/ÜVJP,
17. veebruar 2014,
millega muudetakse otsust 2011/101/ÜVJP Zimbabwe vastu suunatud piiravate meetmete kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 15. veebruaril 2011. aastal vastu otsuse 2011/101/ÜVJP Zimbabwe vastu suunatud piiravate meetmete kohta (1).
(2)
Nõukogu vaatas läbi otsuse 2011/101/ÜVJP, võttes arvesse Zimbabwes toimunud poliitilisi arenguid.
(3)
Piiravaid meetmeid tuleks pikendada 20. veebruarini 2015.
(4)
Samuti tuleks pikendada reisikeelu ja varade külmutamise kohaldamise peatamist suurema osa otsuse 2011/101/ÜVJP I lisas loetletud isikute ja üksuste suhtes. Need meetmed tuleks peatada ka teatud teiste täiendavate isikute suhtes, kes on loetletud kõnealuses lisas. Reisikeelu ja varade külmutamise kohaldamist tuleks jätkata kahe isiku ja ühe üksuse suhtes, kes on loetletud kõnealuses lisas.
(5)
Otsust 2011/101/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 2011/101/ÜVJP muudetakse järgmiselt.
1)
Artikli 4 lõige 5 asendatakse järgmisega:
„5. Liikmesriigid võivad teha erandeid lõikes 1 kehtestatud meetmetest, kui reisimine on õigustatud kiireloomuliste humanitaarvajadustega või erandjuhtudel osalemisega valitsustevahelistel kohtumistel ja Euroopa Liidu algatatud või korraldatud kohtumistel, kus peetakse poliitilist dialoogi, mis otseselt edendab piiravate meetmete poliitilisi eesmärke, sealhulgas demokraatiat, inimõigusi ja õigusriigi põhimõtet Zimbabwes.”
2)
Artikkel 10 asendatakse järgmisega:
„Artikkel 10
1. Käesolev otsus jõustub selle vastuvõtmise kuupäeval.
2. Käesolevat otsust kohaldatakse kuni 20. veebruarini 2015.
3. Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute ja üksuste suhtes, peatatakse kuni 20. veebruarini 2015. Peatamine vaadatakse läbi iga kolme kuu tagant.
4. Käesolevat otsust vaadatakse pidevalt uuesti läbi ning vajaduse korral seda uuendatakse või muudetakse, kui nõukogu leiab, et selle eesmärgid ei ole täidetud.”
Artikkel 2
Otsuse 2011/101/ÜVJP I lisas ja käesoleva otsuse lisas loetletud isikud lisatakse otsuse 2011/101/ÜVJP II lisasse.
Artikkel 3
Käesolev otsus jõustub selle Euroopa Liidu Teatajas avaldamise päeval.
Brüssel, 17. veebruar 2014

Labels: 18
5
11